Συζήτηση:Καθεστώς της 4ης Αυγούστου

message: Ήταν το ίδιο κείμενο που υπάρχει στο Ιωάννης Μεταξάς. Υποθέτω ότι οι άλλες σελίδες/μπλογκς αντέγραψαν από εδώ. --Dada* 12:46, 30 Απριλίου 2008 (UTC)
Θα είχε νόημα λες σαν ξεχωριστό άρθρο, όταν ελιναι τόσο αναλυτικό εκεί; Αν γραφτεί ξεχωριστό άρθρο λογικά θα πρέπει να είναι περισσότερο πληροφοριακό και αναλυτικό από το ήδη υπάρχον--ΗΠΣΤΓ 13:29, 30 Απριλίου 2008 (UTC)
replies: text: Όχι δεν πιστεύω ότι χρειάζεται ξεχωριστό άρθρο. Αλλά αν είναι όντως αντιγραφή όπως γράφτηκε τότε είναι αντιγραφή και στο Ιωάννης Μεταξάς. Νομίζω όμως ότι οι άλλοι αντέγραψαν από εκεί (από ότι είδα αναπαράγεται σε διάφορες σελίδες) οπότε δεν νομίζω ότι υπάρχει πρόβλημα. Ο Diu θα μπορούσε να το επιβεβαιώσει. --Dada* 14:16, 30 Απριλίου 2008 (UTC)
thread_title: Παλαιά συζήτηση

message: Ιδιαίτερα η εισαγωγή χρειάζεται επιμέλεια. --Focal Point 06:53, 16 Ιουλίου 2011 (UTC)
thread_title: Εισαγωγή

message: Βρήκα σχετικά με την πατρότητα του ύμνου, αυτό από το βιβλίο του Γιώργου Τίμου Μωραϊτίνη. Δεν ξέρω αν θα έπρεπε να αλλαχτεί στο λήμμα, γι αυτό το σημειώνω εδώ. --Divineale (συζήτηση) 20:56, 13 Σεπτεμβρίου 2012 (UTC)
----
Τροποποίησα το λήμμα, σύμφωνα με τα παραπάνω, και έκρινα ότι, αναπόφευκτα έπρεπε να αφαιρεθεί το κείμενο του ποιήματος αφού δεν έχει γραφτεί ειδικά για το καθεστώς. Θα μπορούσαν ίσως να υπάρξουν αντιρρήσεις για το τελευταίο (τη αφαίρεση του κειμένου, δηλαδή), οπότε το συζητάμε αν χρειαστεί. Προσωπικά εκρινα ότι η αναφορά του πρώτου στίχου είναι αρκετή.--Dipa1965 (συζήτηση) 08:19, 25 Οκτωβρίου 2013 (UTC)
thread_title:  Ο ύμνος της 4ης Αυγούστου 

message: Για την αλλαγή αυτή, δε γνωρίζω αν είναι σωστή η όχι. Θυμίζ ότι «σωστή» σημαίνει ότι το αναφέρει η βιβλιογραφία. Παρακαλώ για τεκμηρίωση. --Focal Point 08:59, 28 Οκτωβρίου 2013 (UTC)
thread_title:  Βοήθεια 

message: Το λήμμα βρίθει αξιολογικών κρίσεων πολλές φορές χωρίς την ανάλογη τεκμηρίωση, είναι δηλαδή pov--The Elder (συζήτηση) 11:03, 9 Νοεμβρίου 2013 (UTC)
Μία από τις αξιολογικές κρίσεις που επαναλαμβάνεται διαρκώς -και συνεπώς θα αναστρέφεται- είναι ότι το κάψιμο βιβλίων προσομοιάζει σε χιτλερικές μεθόδους. Σφάλμα τεράστιο. --The Elder (συζήτηση) 17:47, 9 Νοεμβρίου 2013 (UTC)
replies: text: Δεν ισχυει πως οι πιο γνωστες πυρές με βιβλια, που τις εχουμε κ σε φιλμ κ απωτυπβθηκαν στο συλλοφικό υποσυνείδητο, ηταν των Ναζι? Sperxios (συζήτηση) 16:06, 27 Μαρτίου 2023 (UTC)
thread_title: Αξιολογικές κρίσεις

message: Το υλικό που έχει προστεθεί στο τμήμα "Έργο" (sic) του λήμματος από τον Pro897 α) δεν τεκμηριώνεται από παραπομπές σε αξιόπιστες πηγές και β) αποτελεί αντιγραφή κειμένου που αναρτάται σε ιστοσελίδες νοσταλγών του Μεταξά κλπ. Καθώς ορισμένα (τουλάχιστον) από όσα αναφέρονται είναι ψευδή (π.χ. για την καθιέρωση του οκταώρου και την ίδρυση του ΙΚΑ από το καθεστώς της 4ης Αυγούστου) αφαιρώ το ατεκμηρίωτο αυτό υλικό. Ασμοδαίος (συζήτηση) 17:39, 30 Απριλίου 2014 (UTC)
thread_title:  "έργο" - ατεκμηρίωτο/αναληθές υλικό 

message: Κύριοι πρέπει ταχύτατα να γραφεί το κομμάτι που αφορά τον πόλεμο του 1940. Το λήμμα χωρίς αυτό είναι ημιτελές (κολοβό). Περιμένουμε τον συγγραφέα του.Sotiris 67 (συζήτηση) 20:32, 19 Ιουλίου 2014 (UTC)
thread_title: Ο πόλεμος του 1940

message: Προς την Βικιπαίδεια και κάθε υπεύθυνο του λήμματος “Το Καθεστώς της 4ης Αυγούστου”,
όπως και κάθε άλλου σχετικού λήμματος της, που αναφέρεται στην ιστορία του Πρωθυπουργού Ιωάννη Μεταξά, και στο συγκεκριμένο γεγονός.
Κύριοι,
Εφιστώ στην προσοχή σας σε ένα θεμελιώδες λάθος, που συνάντησα κατά την ανάγνωση του λήμματος “Καθεστώς 4ης Αυγούστου”.  
Δεν έχετε άδικο που το δημοσιεύσατε έτσι καθότι έχετε στηριχτεί σε  βιβλιογραφία που αναφέρεται και το στηρίζει. Όμως το κείμενο αυτό και είναι λανθασμένο και παρουσιάζει  επιπλέον την ίδια την Βικιπαίδεια σε αντίφαση με άλλο κείμενό της, που αναφέρεται στον Ιωάννη Μεταξά. Κυρίως είναι λάθος στα πραγματικά γεγονότα που αναφέρει.
Καθεστώς της 4ης Αυγούστου (https://el.wikipedia.org) 
4.4 Κάψιμο βιβλίων
Μία από τις πρώτες πράξεις της δικτατορίας ήταν το κάψιμο των προοδευτικών βιβλίων που κατασχέθηκαν από τα βιβλιοπωλεία, πρακτορεία και σπίτια συλληφθέντων. Τα βιβλία που κάηκαν σε δημόσιους χώρους από μέλη φασιστικών οργανώσεων, στελέχη του καθεστώτος και πληρωμένων ατόμων ήταν Ελλήνων και ξένων συγγραφέων. Εκτός από τα έργα των Μαρξ, Ένγκελς, Λένιν, Πλεχάνωφ και άλλων κλασικών του μαρξισμού κάηκαν και έργα των Γκόρκυ, Ντοστογιέφσκι, Τολστόι, Γκαίτε, Δαρβίνου, Φρόυντ, Ανατόλ Φράνς, Μπέρναρ Σω, Παπαδιαμάντη, Καζαντζάκη, Καρκαβίτσα, Κορδάτου και άλλων[18]. Σε εφημερίδες της 16ης Αυγούστου 1936 διαβάζουμε:
"Η Εθνική Φοιτητική Νεολαία Πειραιώς προβαίνουσα εις την εξαφάνισιν δια πυράς ολοκλήρου σειράς κομμουνιστικών εντύπων την προσεχή Κυριακήν και ώραν 8μμ και εν τη πλατεία Πασαλιμανίου Πειραιώς προσκαλεί άπαντας τους εθνικόφρονας νέους, όπως προσέλθουν εν τη πλατεία Τερψιθέας 7μμ ίνα εν σώματι μεταβούν και συμμετέχουν εις την τελετήν'"[19].
Η έννοια του κομμουνιστικού εντύπου ήταν πολύ πλατιά και ερμηνευόταν από το καθεστώς κατά το δοκούν. Συμπεριλαμβάνονταν σε αυτά ακόμα και σχολικά βιβλία όπως "Τα Ψηλά Βουνά" του Ζαχαρία Παπαντωνίου. Στο κάψιμο των βιβλίων και στη δίωξη των ιδεών το καθεστώς της 4ης Αυγούστου αντέγραφε επακριβώς τα χιτλερικά πρότυπα.-------------------Τέλος
Απαντήσεις  της κας Ιωάννας Φωκά, εγγονής Ιωάννη Μεταξά. 
(http://ioannismetaxas.gr/IoannaPhoca.html) 
(https://el.wikipedia.org/wiki/Ιωάννα_Φωκά_-_Μεταξά)
(http://ioannismetaxas.gr/)
•	Πρώτον : Ποιά ήταν η Φασιστική Νεολαία του Πειραιώς;
•	Δεύτερον: Ποιά Μαρτυρία έχουμε ότι η οργάνωση αυτή είχε σχέση με τον Μεταξά;
•	Τρίτον: Ποιά μαρτυρία έχουμε ότι ό Μεταξάς έδωσε εντολή να καούν βιβλία;
•	Τέταρτον:  Ποιές ήταν οι εφημερίδες που το ανέγραψαν; ( δεν αναφέρεται)
•	Πέμπτον: Η 4η Αυγούστου ήταν καθεστώς γενικής αποδοχής; όλοι οι πολίτες και τα κόμματα ήταν σύμφωνοί ; Δεν είχε εχθρούς; δεν θα μπορούσε αυτό να ήταν μία προβοκατόρικη πράξη;
•	Έκτο: Άλλο το αντικομουνιστικό πνεύμα που ο ίδιος ο Μεταξάς αναγνωρίζει , (και που υπήρξε με κύριο στόχο την ενότητα του Έθνους, εν όψει του διαφαινομένου πολέμου αλλά και του γεγονότος ότι η Ρωσία ως υποκινητής του κομουνισμού δεν ήταν ακόμη γνωστό τι ρόλο θα έπαιζε στον πόλεμο αυτό) και άλλο το κάψιμο βιβλίων με στόχο την “δίωξη ιδεών”.
Για ποιές άλλες διώξεις ιδεών κατηγορήθηκε ποτέ ο Μεταξάς;
•	Έβδομο : Ναι ή Όχι ;  Αντέγραφε την φασιστική Γερμανία;   Ή μήπως ο χαιρετισμός της ΕΟΝ ήταν αρχαιοελληνικός, σπαρτιατικός. Αφού δεν ήταν φασιστικό το καθεστώς, όπως αναφέρεται στο λήμμα  “Ιωάννης Μεταξάς τότε πως ξαφνικά εφήρμοζε φασιστικές μεθόδους”.
Κύριοι,
Το βασικό λάθος των συγγραφέων είναι ότι οι φασιστικές οργανώσεις που έκαψαν τα βιβλία, μάλιστα  διαφόρων συγγραφέων, δεν είχαν καμία σχέση με το καθεστώς της 4ης Αυγούστου του Ιωάννη Μεταξά, πρώτα από όλα χρονικά.
Η πρώτη φορά που καλεί ο Μεταξάς τους νέους και φοιτητές για να τους ομιλήσει είναι τον Δεκέμβριο του 1936, από το Πάλλας σε τεράστια φοιτητική συγκέντρωση. Η ομιλία αυτή είναι δημοσιευμένη στην εφημερίδα “Η Καθημερινή” 10.12.1936. (http://www.ioannismetaxas.gr/Varius/EonSpoudadousaNeolea10Dek1936.html) 
στο κείμενο αυτό μπορείτε να διασταυρώσετε τις ιδέες του.
 
Επομένως ο Ιωάννης Μεταξάς δεν είναι υπεύθυνος γιατί κάποιες φασιστικές ομάδες παιδιών και φοιτητών, που ουδεμία σχέση είχαν με την Ε.Ο.Ν. (Εθνική Οργάνωσις Νεολαίας) ή με τον ίδιο ή άλλη δική του οργάνωση,  αποφάσισαν να κάψουν βιβλία διαφόρων συγγραφέων. Οι ομάδες αυτές σίγουρα ήθελαν να προκαλέσουν αντιδράσεις στο καθεστώς της 4ης Αυγούστου και προβλήματα.
Επί πλέον Ο Ιωάννης Μεταξάς όχι μόνο λάτρευε τα βιβλία σε όλη τη ζωή του αλλά και με τη Διαθήκη του τα κληροδότησε στην Ε.Ο.Ν., στους νέους της πατρίδας, που τόσο βοήθησαν την ζωή των Ελλήνων σε ειρηνικές ημέρες και στον πόλεμο πολλαπλά!
Υπήρξε ένας κατ εξοχήν πνευματικός άνθρωπος, λάτρης της κλασσικής μουσικής, των θεατρικών παραστάσεων, των εικαστικών τεχνών είτε ήταν για έργα από σχολές είτε έργα λαϊκής τέχνης, ενισχύοντας και οικονομικά και πρακτικά την πρόοδο όλων των τεχνών, παράλληλα με το έργο της προετοιμασίας της χώρας για την δύσκολη ώρα του πολέμου που πλησίαζε. Στην ΝΕΑ ΕΣΤΙΑ υπάρχουν πλείστες όσες πληροφορίες όπως και σε πολλά άλλα περιοδικά και συγγράμματα και της εποχής του και σύγχρονα μας.
Ο Γκαίτε που αναφέρεται ως ένα από τα βιβλία που παραδόθηκαν στις φλόγες ήταν ένας αγαπημένος του συγγραφέας και στο περιοδικό της  Ε.Ο.Ν . «ή Νεολαία» (http://ioannismetaxas.gr/Periodiko_Neolaia.html) αναφέρεται τακτικά, όπως ο Παπδιαμάντης, ο Καρκαβίτσας κλπ..  Ειδικά για την Αντιγόνη του Σοφοκλή και το έργο του Θουκιδίδη υπάρχουν και στην βιβλιοθήκη του με αφιέρωση του Γεωργ. Μ. Πυλαρινού
“Στον Εθνικόν Κυβερνήτην
Κύριον Ιωάννην Μεταξάν
με τις ολόθερμές ευχές μου
για το σωτήριον έργον του”
όπως και το έργο του Θουκιδίδη με αφιέρωση του Ιωάννου Σταματάκου
Εις τον σωτήρα και αναμορφωτήν
της κλυδωνιζομένης πατρίδος μας
Εθνικόν Κυβερνήτην Ι. Μεταξάν
μετά βαθυτάτου σεβασμού
και αφοσίωσιν τυφλήν
Ι. Σταματάκος
Το «ΗΜΕΡΟΛΟΓΙΟ» του Ιωάννου Μεταξά, (στα Γενικά Αρχεία του Κράτους (Γ.Α.Κ.) είναι η καλύτερη μαρτυρία για την αγάπη του προς τις ιδέες και τα βιβλία και γενικά τον σεβασμό του στον πνευματικό κόσμο.
(http://www.ioannismetaxas.gr/Arxio.html) & (http://www.ioannismetaxas.gr/Hmerologio.html) 
O Ιωάννης Μεταξάς δεν είναι υπεύθυνος γιατί κάποιες φασιστικές ομάδες παιδιών και φοιτητών , που ουδεμία σχέση είχαν με την Ε.Ο.Ν. (Εθνική Οργάνωσις Νεολαίας) γιατί αναφέρεται στο γεγονός πριν δημιουργηθεί η Ε.Ο.Ν. , αποφάσισαν να κάψουν βιβλία διαφόρων συγγραφέων.
Οι ομάδες αυτές σίγουρα ήθελαν να προκαλέσουν αντιδράσεις στο καθεστώς της 4ης Αυγούστου.
Ο Ιωάννης Μεταξάς όχι μόνο λάτρευε τα βιβλία σε όλη τη ζωή του αλλά και μετά τον θάνατό του με τη Διαθήκη του, κληροδότησε την «ΒΙΒΛΙΟΘΗΚΗ» του στην Ε.Ο.Ν. στους νέους της πατρίδας, που τόσο βοήθησαν την ζωή των Ελλήνων σε ειρηνικές ημέρες και στον πόλεμο πολλαπλά!
Επιπλέον ήταν λάτρης της κλασσικής μουσικής , των θεατρικών παραστάσεων , των εικαστικών τεχνών είτε ήταν έργα από σχολές είτε ανήκαν σε αυτό που ονομάζουμε λαϊκής τέχνης έργα, ενισχύοντας την πρόοδο όλων των τεχνών παράλληλα με το έργο της προετοιμασίας της χώρας για την δύσκολη ώρα του πολέμου που πλησίαζε.
Όσοι θέλουν ακόμα να τον κατηγορούν, από καπρίτσιο η ακλουθούν εντεταλμένη κομματική γραμμή , ας βρουν κάτι άλλο να πουν, γιατί στο κάψιμο των βιβλίων έχουν κάνει χοντρό λάθος ή είναι τελείως άσχετοι με την διαδρομή του στη ζωής.
Τους πληροφορώ επίσης ότι ο Γκαίτε ήταν ένας αγαπημένος του συγγραφέας, έργα του οποίου φέρονται ότι έκαψαν. Το «ΗΜΕΡΟΛΟΓΙΟ» του Ιωάννου Μεταξά, είναι η καλύτερη μαρτυρία. Όπως και τα δυο εικονιζόμενα βιβλία με αφιερώσεις που πρώτη φορά προβάλλονται, από την συλλογή των βιβλίων του. 
Έχει χαθεί «Η ΟΔΥΣΣΕΙΑ ΤΟΥ ΚΑΖΑΝΤΖΑΚΗ» σε ειδική πολυτελή έκδοση, με υπ’ αριθμό 1 αντίτυπο, με ιδιόχειρη υπογραφή και αφιέρωση του μεγάλου συγγραφέα που θυμάμαι να έχω ξεφυλλίσει πριν η βιβλιοθήκη του Ιωάννου Μεταξά χαριστεί στην ΒΟΥΛΗ ΤΩΝ ΕΛΛΗΝΩΝ. Ελπίζω κάποτε το βιβλίο να φανερωθεί…
Ιωάννα Φωκά - Μεταξά (συζήτηση) 17:54, 6 Ιανουαρίου 2016 (UTC)
thread_title:  Θεμελιώδες λάθος κατά την ανάγνωση του λήμματος “Καθεστώς 4ης Αυγούστου”. 

message: Αλλο ένα προπαγανδιστικό άρθρο του Περισσού στην Ελληνική Βίκι.
Παρά την παρέμβαση της κας Φωκά Μεταξά δεν βλέπω κανείς να πτοήθηκε να διορθώσει αυτό το λήμμα Αναφορά: Perdim14 (συζήτηση) 21:15, 14 Φεβρουαρίου 2018 (UTC)
thread_title:  Σχόλιο 14-2-2018